Γer taggara n tezrawt-nneɣ id-yewwin ɣef ussemres n ukala n ulemmud n usenfali s tira n yinelmaden, nessaweḍ s igemmaḍ-agi: Afares s tira yettili-d s yiwet n tarrayt sɣur yiselmaden, tuget deg-sen xedmen tlata (03) n yimukinen ssuturen i yinelmaden ad arun asenfali s tira snat n tikkal acku akud ur sen-yefki ara tagnit i wakken ad t-id arun i tikelt tis snat maca, yal aselmad amek it-ihetteb. Seg tama niḍen inelmaden ɛeggun mi ara ԑawden tira i usenfali-nsen. Tuget n yiselmaden 60% ttarun tamawin d tezmilin ɣef yimahilen n yinelmaden-nsen mi ara d-arun asenfali s tira, imi inelmaden ur ttaken ara azal i tamawin-a aya nwala-t deg tesleṭ i nga i tferkiyin n yinelmaden. Aseɣti n ufares s tira yettili-d s tfelwit n uktazal akked uḍris s yigulen nufa-d tuget n yinelmaden ttaken-as azal.